सिंधिया ने किसान व मतदाता को अपना भगवान बताया। उन्होंने कहा भगवान राम का मंदिर बनाने के नाम पर राजनीति करने वाले आज तक मंदिर निर्माण की तारीख नहीं बता पा रहे हैं। सिंधिया परिवार ने देश में 65 मंदिर बनाए, लेकिन कहीं झगड़ा नहीं हुआ। भगवान राम का मंदिर तो नहीं बनाया लेकिन गोंडसे का मंदिर जरूर बना डाला, यही भाजपा का असली चेहरा है। इससे पूर्व सिंधिया मंच पर पहुंचे तो सभी कुर्सियां भरी हुईं थीं, वे मंच पर नीचे बैठ गए, उन्होंने पदाधिकारियों को संकेतों में अनुशासन का पाठ पढ़ाया। सभा में विधायक तरुण भनोत, नीलेश अवस्थी, कांग्रेस नगर अध्यक्ष दिनेश यादव, ग्रामीण अध्यक्ष राधेश्याम चौबे, डॉ सत्येन्द्र यादव, रिंकू तिवारी, राजेश पटेल, संजय यादव, अयोध्या तिवारी, राजेश तिवारी, कदीर सोनी, नरेश सराफ, आलोक मिश्रा, आलोक चंसोरिया, राममूर्ति मिश्रा, अरविंद पाठक समेत अन्य कांग्रेस नेता व भारी संख्या में लोग शामिल रहे।